# Tunniülesanne: pildikirjeldus.

Pealkirja alla lisage valitud pilt ja pildi allkiri: autor, teose nimi ja aastaarv.

Juhend

Esimene töö osa on etteantud pildi kirjeldamine ja analüüs. Siin esmalt kirjeldate pildil nähtavat erapoolikult (vastandina hinnangulisele: mulle meeldib), võimalikult täpselt ja detailselt. Analüüsis (küsimused nr 3. ja 4.) vastate küsimusele „miks?“.

II osa on valitud pildi sisu tõlgendamine. Selles osas arutlete selle üle, kuidas muutuks teosesse suhtumine, kui selle sisus midagi muuta.

Töö oodatav pikkus on umbes 250 sõna. Kasutage töös 7-10 võõrsõna, millele tõmmake joon alla. Küsimustele vastake täislausetega ja üheselt mõistetavalt. Töö vormistamisel arvestage kooli UPT juhendis esitatud nõuetega.

## 1. Kunst

I osa - kirjeldamine

1. Keda/ mida pildil näete? Mis tegevus pildil toimub? Milline on pildi kompositsioon e ülesehitus: kuidas on esemed pildile paigutatud, mis esiplaanil, mis taustaks, milliseid detaile märkate?

2. Milline on pildi üldine värvivalik e tonaalsus: pastelne, tume, ergas,… + nimetage, mis värve näete ja milline on valgus (ühtlane, suunatud jne)?

3. Milline on pildi emotsioon ja mis seda tekitab?

4. Mis võis olla pildi sõnum selle valmimise ajal ja kuidas kõnetab see meid tänapäeval?

II osa - tõlgendamine

Kirjeldage, kuidas muutub pildi tähendus/emotsioon, kui sellelt midagi ära võtta/ lisada? Nt. muuta tausta, paigutada inimesed teisiti. Tooge vähemalt kolm erinevat näidet/ võimalust.

## 2. Bioloogia

## 1. Nimetage pildil vähemalt 3 tunnust, mille alusel saate väita, et tegemist on elusorganismiga. Põhjendage! (pole mõtet kirjutada, et koosnevad rakkudest, sest neid ei näe, samas kui inimene pildil tegutseb, siis on selge, et olemas ainevahetus, reageerimine. Seega põhjendage ilmsete tunnustega)

## 2. Milliseid bioloogilisi organiseerituse tasemeid oskate pildil eristada? Palun andke vastava taseme nimetus ja kirjeldus. (nt: populatsiooni tase, sest pildil on kujutatud gruppi ühe liigi põõsaid)

## Hindamine (kunstis)

Töö sisu 5p

Töö vormistus 2p

Kokku 7p +1p (teiste ainete eest)

Bioloogia osa (2p) hindab aineõpetaja eraldi.

Töö lõppu lisage oma täisnimi ja klass. Töö fail salvestage pdf. formaati ja pealkirjastage: Nimi klass\_Pildikirjeldus